ai4bharat/Pralekha huggingface dataset:
পেট্রোলিয়ামওপ্রাকৃতিকগ্যাসমন্ত্রক
শ্রী ধর্মেন্দ্র প্রধান আত্মনির্ভর ভারত উদ্যোগে যোগ দিতে ভারত ইনকর্পোরেট'কে আমন্ত্রণ জানিয়েছেন
নতুন দিল্লী, ১৭ ডিসেম্বর, ২০২০
কেন্দ্রীয় পেট্রোলিয়াম ও প্রাকৃতিক গ্যাস এবং ইস্পাত মন্ত্রী শ্রী ধর্মেন্দ্র প্রধান বলেছেন যে, জ্বালানি ক্ষেত্রে আত্মনির্ভর ভারত গঠনের লক্ষ্যে সুস্পষ্ট রোডম্যাপ তৈরি করা হচ্ছে। অ্যাসোচেম-এর প্রতিষ্ঠা সপ্তাহ উপলক্ষে আজ 'এনার্জি ট্রানজিশন টু ফুয়েল ইন্ডিয়াস গ্রোথ পাথ' শীর্ষক আলোচনায় তিনি ভারত ইনকর্পোরেট'কে আত্মনির্ভর ভারত গঠনের উদ্যোগে যোগ দেওয়ার আমন্ত্রণ জানান।
তিনি বলেন জ্বালানি ক্ষেত্র আমাদের জাতীয় উন্নয়নে একটা বড় ভূমিকা নিয়ে রয়েছে, যা ৫০০ ট্রিলিয়ন ডলারের অর্থনীতির বাস্তবায়নে অগ্রণী ভূমিকা পালন করতে পারে।
শ্রী প্রধান বলেন যে, আমাদের জাতীয় অগ্রাধিকার এবং সংস্থানগুলি বিবেচনায় রেখে সরকারের চেষ্টার মূল লক্ষ্য হচ্ছে একটি টেকসই প্রবৃদ্ধি অর্জন করা। গত সপ্তাহে জলবায়ু সংক্রান্ত ক্লাইমেট অ্যাম্বিশন সামিটে মাননীয় প্রধানমন্ত্রী শ্রী নরেন্দ্র মোদী ঘোষণা করেছিলেন যে, ২০৪৭ সালে স্বাধীনতার শতবর্ষে ভারত কেবল নিজের লক্ষ্যমাত্রা পূরণ করবে তাই নয়, প্রত্যাশাও ছাড়িয়ে যাবে।
কেন্দ্রীয় পেট্রোলিয়াম মন্ত্রী বলেন সরকার কোভিড সংক্রান্ত চ্যালেঞ্জ গুলি মোকাবিলা করেছে। প্রধানমন্ত্রী শ্রী নরেন্দ্র মোদীর নেতৃত্বে এখন আত্মনির্ভর ভারত বা স্বনির্ভর ভারত গড়ার লক্ষ্যে সংস্কারের কাজ শুরু হয়েছে।
তিনি বলেন গত ছয় বছরে ভারতে জ্বালানি ক্ষেত্রে ব্যাপক পরিবর্তন এসেছে। সারা বিশ্বে মার্কিন যুক্তরাষ্ট্র এবং চীনের পর ভারতই এখন তৃতীয় বৃহত্তম শক্তি হিসাবে পরিগণিত হয়েছে।
তথ্যওসম্প্রচারমন্ত্রক
এম আই এফ এফ –এ সত্যজিৎ রায় প্যাভিলিয়ানের উদ্বোধন করলেন পরিচালক শাজি এন কারুন
“বিদেশে ভারতীয় সিনেমার কথা জিজ্ঞেস করলে, তাঁরা উত্তর দেবেন সত্যজিৎ রায়”
মুম্বাই , ৩০ জানুয়ারী, ২০২০
ষোড়শ মুম্বাই আন্তর্জাতিক চলচ্চিত্র উৎসবে বিশিষ্ট চলচিত্র পরিচালক শাজি এন কারুন বুধবার সত্যজিৎ রায় প্যাভিলিয়নের উদ্বোধন করেন।
উদ্বোধনের পর শাজি এন কারুন বলেন, “ বিদেশে আপনি যদি ভারতীয় সিনেমার কথা জিজ্ঞেস করেন, তাহলে তাঁরা বলবেন সত্যজিৎ রায়। যা প্রতিটি ভারতীয়কে গর্বিত করে। ভাষার বাঁধন অতিক্রম করে , আমাদের সকলকে একত্রিত করাই একজন চলচ্চিত্রকারের সাফল্য। সত্যজিত রায় সেটিই করেছেন।“
নেদারল্যান্ডসের এনিমেশন ফিল্ম নির্মাতা , অ্যাকাডেমি পুরস্কার বিজয়ী মাইকেল ডুডোক ডে ভিট সত্যজিৎ রায়ের প্রসঙ্গে বলেন, “ আমার মনে আছে আমি অপু ট্রিলজি দেখছিলাম। এত সুন্দর আর মন ছুয়ে যাওয়া ছিল, যে আমি ঠিক করে ফেলি ভারতকে অনুভব করার জন্য, একদিন আমি ভারতে যাব। আর তাই আমি এখানে এসেছি তিনবার”।
তথ্য ও সম্প্রচার মন্ত্রক পশ্চিমাঞ্চলীয় মহা নির্দেশক শ্রী মনীষ দেশাই ও ফিল্ম ডিভিশনের মহা নির্দেশক এই অনুষ্ঠানে উপস্থিত ছিলেন।
সত্যজিৎ রায়ের প্রতি শ্রদ্ধা জানাতে সপ্তাহব্যাপী এই চলচ্চিত্র উৎসবে রবীন্দ্রনাথ ঠাকুর, সুকুমার রায়ের উপর তাঁর নির্মিত ছবিগুলি প্রদর্শিত হবে।
CG/CB
(Visitor Counter : 67
প্রধানমন্ত্রীরদপ্তর
কুর্নুল সড়ক দুর্ঘটনায় ক্ষতিগ্রস্তদের প্রধানমন্ত্রীর আর্থিক সহায়তা
নতুন দিল্লি,১৫ ফেব্রুয়ারি, ২০২১
অন্ধপ্রদেশের কুর্নুলে সড়ক দুর্ঘটনায় নিহত ও আহতদের জন্য প্রধানমন্ত্রী শ্রী নরেন্দ্র মোদি আর্থিক সহায়তার কথা ঘোষণা করেছেন। আজ এক টুইট বার্তায় প্রধানমন্ত্রী জানিয়েছেন, ওই দুর্ঘটনায় প্রধানমন্ত্রীর ত্রাণ তহবিল থেকে নিহতদের পরিবারপিছু আর্থিক সাহায্য হিসেবে ২ লক্ষ টাকা দেওয়া হবে। এছাড়া দুর্ঘটনায় যারা গুরুতর আহত হয়েছেন তাঁদের জন্য ৫০ হাজার টাকা করে সাহায্য দেওয়া হবে।
বিদ্যুৎমন্ত্রক
ব্যুরো অফ এনার্জি এফিশিয়েন্সি শক্তি সংরক্ষণের ওপর জাতীয় স্তরে চিত্রাংকন প্রতিযোগিতার আয়োজন করেছে
দেশের ২০০ টি স্থান থেকে ৪৫ হাজারের বেশি নাম নথিভুক্ত হয়েছে
এই প্রতিযোগিতায় ৯ লক্ষ টাকারও বেশি মূল্যের পুরস্কার রয়েছে, জাতীয় শক্তি সংরক্ষণ দিবসে যা বিদ্যালয়ের ছাত্র-ছাত্রীদের দেওয়া হবে
নতুন দিল্লি, ০৪ ডিসেম্বর, ২০২১
ব্যুরো অফ এনার্জি এফিশিয়েন্সি, বিইই, ২০০৫ সাল থেকে শক্তি সংরক্ষণ বিষয়ে বিদ্যালয় স্তরের ছাত্র-ছাত্রীদের জন্য জাতীয় পর্যায়ের চিত্রাংকন প্রতিযোগিতার আয়োজন করে আসছে। এ বছর এই প্রতিযোগিতার বিষয়বস্তু হচ্ছে, ' আজাদী কা অমৃত মহোৎসব: এনার্জি এফিশিয়েন্সি ইন্ডিয়া' এবং 'আজাদী কা অমৃত মহোৎসব: ক্লিনার প্ল্যানেট।' রাজ্য স্তরের এই চিত্রাংকন প্রতিযোগিতা ১ থেকে ১০ ডিসেম্বর,২০২১ পর্যন্ত দেশের ৩৬ টি রাজ্য ও কেন্দ্রশাসিত অঞ্চলের আয়োজিত হচ্ছে। পরবর্তী সময়ে ১২ ডিসেম্বর, ২০২১ এটি নতুন দিল্লিতে একটি জাতীয় পর্যায়ের চিত্রাংকন প্রতিযোগিতায় পরিণত হবে। আগামী ১৪ ডিসেম্বর, জাতীয় শক্তি সংরক্ষণ দিবস উপলক্ষে এই প্রতিযোগিতার বিজয়ীদের পুরস্কৃত করা হবে।
বিদ্যুৎ মন্ত্রকের প্রশাসনিক নিয়ন্ত্রণে থাকা রাষ্ট্রায়ত্ত সংস্থার পূর্ণ সমর্থন নিয়ে ব্যুরো অফ এনার্জি এফিশিয়েন্সি এই প্রতিযোগিতার আয়োজন করেছে।
এই ধরনের কর্মকান্ডের উদ্দেশ্য, দেশের তরুণদের মধ্যে শক্তি সংরক্ষণের প্রচার করা। শিক্ষার্থীদের জন্য চিত্রাংকন প্রতিযোগিতা কেবল শিক্ষার্থীদের শক্তি সংরক্ষণের প্রয়োজনীয়তা সম্পর্কে সচেতন করবে না, একইসঙ্গে তাঁদের সংবেদনশীল করবে। এমনকি তাঁদের অভিভাবকদের সচেতন করবে। এর মাধ্যমে বাচ্চাদের মনে শক্তি সংরক্ষণের ওপর একটি অভ্যাস তৈরি করতে পারে, যা তাদের মধ্যে আচরণগত পরিবর্তন আনতে পারে।
এই প্রতিযোগিতায় নাম নথিভুক্ত করার জন্য ১ নভেম্বর থেকে ৩০ নভেম্বর পর্যন্ত অনলাইন প্রক্রিয়া চালু ছিল। এই প্রতিযোগিতায় ৪৫ হাজারেরও বেশি প্রতিযোগী নাম নথিভুক্ত করতে পেরেছে।
সফল প্রতিযোগিতার জন্য পুরস্কারের ব্যবস্থা রয়েছে।
রাজ্য স্তরের প্রতিযোগিতার ক্ষেত্রে-
প্রথম পুরস্কার- ৫০,০০০ টাকা।
দ্বিতীয় পুরস্কার- ৩০,০০০ হাজার টাকা।
তৃতীয় পুরস্কার- ২০,০০০ হাজার টাকা
সান্তনা পুরস্কার - ৭,৫০০ টাকা।
জাতীয় স্তরের প্রতিযোগিতার ক্ষেত্রে-
ক এবং খ বিভাগ-
প্রথম পুরস্কার- ১ লক্ষ টাকা।
দ্বিতীয় পুরস্কার- ৫০ হাজার টাকা।
তৃতীয় পুরস্কার- ৩০ হাজার টাকা।
সান্তনা পুরস্কার - ১৫ হাজার টাকা।
CG/ SB
(Visitor Counter : 171
অসামরিকবিমানপরিবহণমন্ত্রক
কৃষি উড়ান ২.০ কর্মসূচিতে পার্বত্য এলাকা, উত্তর-পূর্বের রাজ্য ও আদিবাসী এলাকাগুলি থেকে পচনশীল খাদ্যপণ্য পরিবহণে গুরুত্ব
এই কর্মসূচিতে উত্তর-পূর্বাঞ্চল, পার্বত্য ও আদিবাসী এলাকার আরও ৫০টি বিমানবন্দরকে নিয়ে আসতে অগ্রাধিকার
নয়াদিল্লি, ২ ডিসেম্বর, ২০২১
কৃষি উড়ান ২.০ কর্মসূচিতে পচনশীল খাদ্যপণ্য পার্বত্য এলাকা, উত্তর-পূর্বের রাজ্য ও আদিবাসী এলাকাগুলি থেকে পরিবহণে গুরুত্ব দেওয়া হচ্ছে। এই কর্মসূচির উদ্দেশ্যই হল মসৃণ, ব্যয়সাশ্রয়ী ও নির্দিষ্ট সময়সীমার মধ্যে সব ধরনের কৃষিজ পণ্য পরিবহন। বিভিন্ন ধরনের কৃষিজ পণ্য যেমন উদ্যানজাত ফসল, মাছ, গৃহপালিত পশু থেকে উৎপাদিত সামগ্রী ও প্রক্রিয়াজাত পণ্যের বিমানে পরিবহণ বাড়ানো। কৃষিজ পণ্যের মূল্য শৃঙ্খল আরও দীর্ঘস্থায়ী ও নমনীয় করে তুলতে কেন্দ্র ও রাজ্য সরকারগুলির বিভিন্ন কর্মসূচির মধ্যে সমন্বয় বাড়ানোর পাশাপাশি মূল্য শৃঙ্খল ব্যবস্থায় বেসরকারি ক্ষেত্রের সম্পদ সদ্ব্যবহারে প্রতিযোগিতা বাড়ানোর লক্ষ্যে একাধিক ব্যবস্থা গ্রহণ করা হয়েছে। এই লক্ষ্যে কৃষিজ সামগ্রীর উৎস স্থল ও গন্তব্যের মধ্যে বিমান যোগাযোগ ব্যবস্থা আরও বৃদ্ধি; বিমানে পণ্য পরিবহণের পরিকাঠামো ও পরিষেবার মান বাড়ানো; উত্তর-পূর্ব, আদিবাসী ও পার্বত্য জেলাগুলির জৈব তথা প্রাকৃতিক পণ্য বিমানে পরিবহণের ওপর আরও বেশি গুরুত্ব; রপ্তানি সরবরাহ শৃঙ্খলে বিভিন্ন ধরনের গাছ ও গবাদি পশু পরিবহণের ক্ষেত্রে নিয়ন্ত্রণমূলক ব্যবস্থা গ্রহণ করা তথা ডিজিটাইজেশনের মাধ্যমে সংশ্লিষ্ট সব পক্ষের সঙ্গে কাগজবিহীন ও স্পর্শবিহীন লেনদেন পদ্ধতির প্রসার ঘটানো।
তবে, সরকার কৃষি উড়ান ২.০ কর্মসূচির জন্য এখনও কোনও বাজেট বরাদ্দ করেনি। প্রাথমিকভাবে এই কর্মসূচিতে ২৫টি বিমানবন্দরের ওপর গুরুত্ব দেওয়া হয়েছে যেখান থেকে কৃষিজ পণ্য আরও দ্রুত পরিবহণ সম্ভব। ভারতের বিমানবন্দর কর্তৃপক্ষের আরও ২৮টি বিমানবন্দরকে এই কর্মসূচিতে নিয়ে আসা হয়েছে। এর মধ্যে কলকাতা বিমানবন্দরও রয়েছে।
উল্লেখ করা যেতে পারে, কৃষিজ পণ্য পরিবহণে কৃষকদের সহায়তার জন্য ২০২০-র আগস্ট মাসে একাধিক আন্তর্জাতিক ও জাতীয় রুটে কৃষি উড়ান কর্মসূচির সূচনা হয়। কৃষকদের উৎপাদিত ফসলের ন্যায্য মূল্য সুনিশ্চিত করার জন্যই এই কর্মসূচি গ্রহণ করা হয়েছে। এখন কৃষি উড়ান কর্মসূচির পরিধি আরও বাড়ানো হয়েছে এবং এর ফলে দেশের আরও অনেক জেলা ও বিমানবন্দর কর্মসূচির আওতায় এসেছে। প্রকৃতপক্ষে কৃষি উড়ান একটি চালু কর্মসূচি। এই কর্মসূচিতে দেশের বিভিন্ন স্থান থেকে কৃষিজ পণ্য গন্তব্যে পৌঁছে দেওয়া হয়। সংশ্লিষ্ট সব পক্ষের সঙ্গে নির্দিষ্ট সময় অন্তর এই কর্মসূচির পর্যালোচনা করা হয় এবং সেই অনুযায়ী প্রয়োজনীয় সংশোধনমূলক ব্যবস্থাও নেওয়া হয়।
লোকসভায় আজ এক লিখিত প্রশ্নের জবাবে এই তথ্য দেন অসামরিক বিমান পরিবহণ প্রতিমন্ত্রী জেনারেল  ডঃ ভি কে সিং।
CG/BD/DM/
(Visitor Counter : 107
শিল্পওবাণিজ্যমন্ত্রক
দেশে এপ্রিল থেকে নভেম্বর ২০২০ পর্যন্ত সময়ে মোট প্রত্যক্ষ বিদেশি বিনিয়োগের পরিমাণ ৫৮.৩৭ বিলিয়ন মার্কিন ডলার
নতুন দিল্লি, ২৭ জানুয়ারী, ২০২১
আর্থিক অগ্রগতির ক্ষেত্রে প্রত্যক্ষ বিদেশি বিনিয়োগ  এক গুরুত্বপূর্ণ চালিকা শক্তি। এমনকি ভারতের আর্থিক উন্নয়নে ঋণ বহির্ভূত অর্থ সম্পদের গুরুত্বপূর্ণ উৎস। সরকার সর্বদাই প্রত্যক্ষ বিদেশি বিনিয়োগের ক্ষেত্রে এক অনুকূল পরিবেশ গড়ে তোলার চেষ্টা করেছে। বিনিয়োগ আকৃষ্ট করার ক্ষেত্রে সরকারের যাবতীয় প্রচেষ্টার উদ্দেশ্যই হল বিদেশি লগ্নির জন্য এক বিনিয়োগ বান্ধব পরিবেশ গড়ে তোলা। সেই সঙ্গে বিদেশি বিনিয়োগের ক্ষেত্রে বাধা সৃষ্ঠিকারী সমস্ত সমস্যা দূর করতে উপযুক্ত নীতি গ্রহণ করা। সরকারের এই পদক্ষেপের ফলে সুফল পাওয়া যাচ্ছে এবং দেশে আরও বেশি পরিমাণে বিদেশি বিনিয়োগ বাড়ছে।
সরকার প্রত্যক্ষ বিদেশি বিনিয়োগ নীতিতে সংস্কার, বিনিয়োগের ক্ষেত্রে সুযোগ-সুবিধা এবং সহজে ব্যবসা-বাণিজ্যের অনুকূল পরিবেশ গড়ে তোলার ফলে দেশে বিদেশি বিনিয়োগের পরিমাণ বেড়েছে। ভারতের অনুকূল প্রত্যক্ষ বিদেশি বিনিয়োগ নীতির ফলে সমগ্র বিশ্বজুড়ে বিদেশি লগ্নিকারীদের কাছে দেশে এখন লগ্নির অন্যতম আকর্ষণীয় গন্তব্য হয়ে উঠেছে।
• ২০২০-র এপ্রিল থেকে নভেম্বর পর্যন্ত সময়ে দেশে প্রত্যক্ষ বিদেশি বিনিয়োগের পরিমাণ ছিল ৫৮.৩৭ বিলিয়ন মার্কিন ডলার।
বিনিয়োগর এই পরিমাণ একটি অর্থবর্ষের প্রথম ৮ মাসে সর্বাধিক এবং ২০১৯-২০ অর্থবর্ষের প্রথম ৮ মাসের তুলনায় ২২ শতাংশ বেশি।
• ২০২০-২১ অর্থবর্ষে  প্রত্যক্ষ বিদেশি বিনিয়োগ ইকুইটি প্রবাহের পরিমাণ ৪৩.৮৫ বিলিয়ন মার্কিন ডলার। ইকুইটি প্রবাহের এই পরিমাণ একটি অর্থবর্ষের প্রথম ৮ মাসে সর্বাধিক এবং ২০১৯-২০ অর্থবর্ষের প্রথম ৮ মাসের তুলনায় ৩৭ শতাংশ বেশি।
প্রধানমন্ত্রীরদপ্তর
মধ্য প্রদেশের বিভিন্ন জায়গায় বজ্রপাতের জেরে প্রাণহানির ঘটনায় প্রধানমন্ত্রী'র শোক প্রকাশ
নতুন দিল্লি, ১২জুলাই, ২০২১
প্রধানমন্ত্রী শ্রী নরেন্দ্র মোদী মধ্য প্রদেশের বিভিন্ন জায়গায় বজ্রপাতের জেরে প্রাণহানির ঘটনায় শোক প্রকাশ করেছেন এবং ক্ষতিগ্রস্তদের আর্থিক সহায়তা প্রদানের কথা ঘোষণা করেছেন।
প্রধানমন্ত্রী শ্রী মোদী ট্যুইট করে জানিয়েছেন, "মধ্য প্রদেশের বিভিন্ন জায়গায় বজ্রপাতের জেরে প্রাণহানির ঘটনায় ব্যথিত । রাজ্য সরকার ক্ষতিগ্রস্থদের সম্ভাব্য সকল সহায়তা প্রদান করবে। পিএমএনআরএফ থেকে, মৃতের আত্মীয়দের জন্য ২ লক্ষ এবং আহতদের ৫০ হাজার টাকা করে অর্থিক সাহায্য দেওয়া হবে।"
CG/SS
(Visitor Counter : 139
প্রধানমন্ত্রীরদপ্তর
‘মেক ইন ইন্ডিয়া’ কর্মসূচির আওতায় ট্রেনের কোচ নির্মাণের উদ্যোগ গ্রহণ করায় ভারতীয় রেলের বিশেষ প্রশংসা করলেন প্রধানমন্ত্রী
নয়াদিল্লি, ১০ জানুয়ারি, ২০২৩
‘মেক ইন ইন্ডিয়া’ কর্মসূচির আওতায় রেলের কোচ নির্মাণের মতো একটি উদ্যোগ গ্রহণ করায় ভারতীয় রেলের বিশেষ প্রশংসা করেছেন প্রধানমন্ত্রী শ্রী নরেন্দ্র মোদী।
রেল মন্ত্রকের এক ট্যুইট বার্তার প্রত্যুত্তরে প্রধানমন্ত্রী বলেছেন :
“এই উদ্যোগ এক কথায় চমৎকার। ১৩০ কোটি ভারতবাসীর ক্ষমতা ও দক্ষতার প্রতিফলন ঘটেছে এই প্রচেষ্টার মধ্যে। আত্মনির্ভর হয়ে ওঠার ক্ষেত্রে দেশের স্থির সঙ্কল্পও প্রতিফলিত হয়েছে এই উদ্যোগের মধ্যে।”
(PG/SKD/DM
নির্বাচনকমিশন
বিহার বিধানসভার সাধারণ নির্বাচন ও বিভিন্ন রাজ্যের উপ-নির্বাচনের ১০ই নভেম্বর ভোটের ফল প্রকাশের বিষয়ে তথ্য সরবরাহ
নয়াদিল্লী, ৯ নভেম্বর, ২০২০
বিহার বিধানসভা এবং বিভিন্ন রাজ্যের উপ-নির্বাচনের ভোট গণনা ১০ই নভেম্বর বেলা ৮টা থেকে শুরু হবে।
নির্বাচন কমিশনের ওয়েবসাইটে ভোট গণনার সর্বশেষ গতি প্রকৃতি জানা যাবে। এই ওয়েবসাইটটি হল https://results.eci.gov.in/। এছাড়াও ‘ভোটার হেল্পলাইন’ মোবাইল অ্যাপের মাধ্যমেও ফলাফল জানা যাবে। গুগল প্লে-স্টোর এবং অ্যাপল অ্যাপ-স্টোর থেকে এই অ্যাপটি ডাউনলোড করা যাবে।
গণনা কেন্দ্রের রির্টানিং অফিসাররা ওয়েবসাইট এবং মোবাইল অ্যাপে নিয়মিত তথ্য সরবরাহ করবেন। নির্বাচন কমিশন সেই তথ্যই প্রচার করবে।
প্রধানমন্ত্রীরদপ্তর
স্পেশাল অলিম্পিক্স ওয়ার্ল্ড গেমসে অংশগ্রহণকারী ভারতীয় দলের সদস্যদের প্রধানমন্ত্রীর শুভেচ্ছা
নতুন দিল্লি, ১৮ জুন ,২০২৩
প্রধানমন্ত্রী শ্রী নরেন্দ্র মোদী বার্লিনে শুরু হওয়া স্পেশাল অলিম্পিক্স ওয়ার্ল্ড গেমস্ প্রতিযোগিতায় ভারতীয় দলের সদস্যদের শুভেচ্ছা জানিয়েছেন ।
এক ট্যুইটবার্তায় প্রধানমন্ত্রী বলেছেন;
(“বার্লিনে শুরু হয়েছে স্পেশাল অলিম্পিক্স ওয়ার্ল্ড গেসমস্ প্রতিযোগিতা । এই প্রতিযোগিতায় অংশগ্রহণকারী ভারতীয় দলের সদস্যদের শুভেচ্ছা জানাই । ক্রীড়া প্রতিযোগিতায় অংশগ্রহণকারী প্রত্যেক খেলোয়াড়ের জন্য আমরা গর্বিত । তাদের অধ্যাবসায় এবং প্রাণবন্ত মানসিকতা বিকশিত হোক ।”
CG/CB/NR…………………
রেলমন্ত্রক
সরকার রেল প্রকল্পগুলি কার্যকর ও দ্রুত বাস্তবায়নের জন্য পদক্ষেপ গ্রহণ করেছে
নতুন দিল্লি, ০৪ ফেব্রুয়ারি, ২০২২
২০২১ সালের পয়লা এপ্রিল পর্যন্ত ৫১ হাজার ১৬৫ কিলোমিটার দীর্ঘ রেল পথ সম্প্রসারণে প্রায় ৭.৫৩ লক্ষ কোটি টাকা খরচ রয়েছে। ৪৮৪টি রেল প্রকল্পের কাজ বিভিন্ন পর্যায়ে রয়েছে। গত বছর মার্চের মধ্যে ২.১৪ লক্ষ কোটি টাকা ব্যয়ে নির্মিত ১০ হাজার ৬৩৮ কিলোমিটার দীর্ঘ রেল পথ ভারতীয় রেলে অন্তর্ভুক্ত রয়েছে।
২১ হাজার ৩৭ কিলোমিটার দীর্ঘ ১৮৭টি নতুন রেল লাইন প্রকল্পের কাজ হাতে নেওয়া হয়েছে। এর জন্য খরচ হবে ৪ লক্ষ ৫ হাজার ৯১৬ কোটি টাকা। ২০২১ সালের মার্চ পর্যন্ত এর মধ্যে ২ হাজার ৬২১ কিলোমিটার দীর্ঘ রেল পথ নির্মাণের কাজ সম্পন্ন হয়েছে এবং তা ভারতীয় রেলে অন্তর্ভুক্ত হয়েছে। এর জন্য খরচ হয়েছে ১ লক্ষ ৫ হাজার ৫৯১ কোটি টাকা। ৬ হাজার ২১৩ কিলোমিটার রেল পথে ৪৬টি গেজ পরিবর্তনের পরিকল্পনা নেওয়া হয়। এর জন্য খরচ ধরা হয়েছে ৫৩ হাজার ১৭১ কোটি টাকা। এর মধ্যে ২২ হাজার ১৮৪ কোটি টাকা ব্যয়ে ৩ হাজার ৫৮৭ কিলোমিটার দীর্ঘ রেল লাইনের কাজ সম্পন্ন হয়েছে। এমনকি ২ লক্ষ ৯৩ হাজার ৪৭১ কোটি টাকা মূল্যের ২৩ হাজার ৯১৫ কিলোমিটার দীর্ঘ রেল পথে ২৫১টি ডাবল লাইন প্রকল্পের কাজ হাতে নেওয়া হয়েছে। এর মধ্যে গত বছর মার্চ পর্যন্ত ৮৬ হাজার ৪১ কোটি টাকা ব্যয়ে ৪ হাজার ৪৩০ কিলোমিটার দীর্ঘ রেল পথে ডাবল লাইনের কাজ সম্পন্ন হয়েছে।
যেকোনো রেল প্রকল্প শেষ করা নির্ভর করে রাজ্য সরকারের দ্রুত জমি অধিগ্রহণ, বন বিভাগের আধিকারিকদের ছাড়পত্র, প্রকল্পের খরচে রাজ্যের ভাগের অংশ জমা দেওয়া ইত্যাদির উপর। বিভিন্ন কর্তৃপক্ষের কাছ থেকে আইনি ছাড়পত্র, প্রকল্প এলাকার আইনশৃঙ্খলা পরিস্থিতি, জলবায়ু পরিস্থিতির কারণে কোনো কোনো ক্ষেত্রে এই প্রকল্পের কাজ শুরু হতে বিলম্বিত হয়ে থাকে। তবে, ভারতীয় রেল এই প্রকল্পগুলির কাজ দ্রুত শেষ করতে সব ধরণের প্রয়াস চালাচ্ছে।
রেল প্রকল্পের কাজ দ্রুত বাস্তবায়নের জন্য সরকার বিভিন্ন পদক্ষেপ গ্রহণ করেছে। অগ্রাধিকার ভিত্তিতে প্রকল্পগুলিতে অর্থ বরাদ্দ করা হয়েছে। কাজের উপর পর্যবেক্ষণ চালানো হচ্ছে। দ্রুত জমি অধিগ্রহণ ও বন আধিকারিকদের ছাড়পত্রের মতো বিষয়ে সমস্যা সমাধানে রাজ্য সরকার এবং সংশ্লিষ্ট কর্তৃপক্ষের সঙ্গে নিয়মিত আলাপ-আলোচনা চালানো হচ্ছে।
২০১৪ সাল থেকে রেল প্রকল্পে বাজেট বরাদ্দ উল্লেখযোগ্যভাবে বৃদ্ধি পেয়েছে। ২০১৯-২০ আর্থিক বর্ষে রেল প্রকল্পগুলির জন্য ৩৯ হাজার ৮৩৬ কোটি টাকা বাজের বরাদ্দ করা হয়। ২০২০-২১ অর্থ বর্ষে তা বাড়িয়ে ৪৩ হাজার ৬২৬ কোটি টাকা করা হয়েছে। ২০২১-২২ অর্থ বর্ষে রেল প্রকল্পগুলির জন্য সর্বকালের সর্বোচ্চ ৫২ হাজার ৩৯৮ কোটি টাকা বাজের বরাদ্দ করা হয়।
রাজ্যসভায় আজ এক প্রশ্নের লিখিত উত্তরে একথা জানিয়েছেন রেল, যোগাযোগ ও বৈদ্যুতিন এবং তথ্য প্রযুক্তি মন্ত্রী শ্রী অশ্বিনী বৈষ্ণব।
CG/SS/SKD/
(Visitor Counter : 88
নারীওশিশুবিকাশমন্ত্রক
অঙ্গনওয়াড়ি কর্মীদের সাম্মানিক ভাতা
নয়াদিল্লি, ৬ মার্চ, ২০২০
সরকার অঙ্গনওয়াড়ি কর্মীদের প্রতি মাসের সাম্মানিক ভাতা ৩ হাজার টাকা থেকে বাড়িয়ে ৪,৫০০ টাকা করেছে। ছোট অঙ্গনওয়াড়ি কেন্দ্রের কর্মীদের প্রতি মাসে সাম্মানিক ভাতা ২,২৫০ টাকা থেকে বাড়িয়ে ৩,৫০০ টাকা করেছে। অঙ্গনওয়াড়ি সহায়িকাদের প্রতি মাসে সাম্মানিক ভাতা ১,৫০০ টাকা থেকে বাড়িয়ে ২,২৫০ টাকা করেছে। ২০১৮-র ১ অক্টোবর থেকে এই নতুন সাম্মানিক ভাতা কার্যকর হয়েছে। এর পাশাপাশি, অঙ্গনওয়াড়ি কর্মীদের কর্মদক্ষতার ভিত্তিতে উৎসাহ ভাতা প্রতি মাসে ৫০০ টাকা করে এবং সহায়িকাদের ২৫০ টাকা করে ভাতা প্রদান করা হয়। অঙ্গনওয়াড়ি পরিষেবা প্রকল্পের আওতায় অঙ্গনওয়াড়ি কেন্দ্র নির্মাণের জন্য ২ লক্ষ টাকা, আসবাবপত্র এবং অন্যান্য সামগ্রী কেনার জন্য ১০ হাজার টাকা এবং প্রতি পাঁচ বছর অন্তর ছোট অঙ্গনওয়াড়ি কেন্দ্রগুলিকে ৭ হাজার টাকা করে দেওয়া হয়।
২০১৯-এর ৩১ ডিসেম্বর পর্যন্ত পাওয়া সমস্ত রাজ্য ও কেন্দ্রশাসিত অঞ্চলের অঙ্গনওয়াড়ি কেন্দ্র এবং কর্মী সংক্রান্ত পরিসংখ্যান অনুযায়ী সরকার পশ্চিমবঙ্গের জন্য ১ লক্ষ ১৯ হাজার ৪৮১টি অঙ্গনওয়াড়ি কেন্দ্রের অনুমোদন দিয়েছে। এর মধ্যে ১ লক্ষ ১৬ হাজার ৪৪৬টি অঙ্গনওয়াড়ি কেন্দ্রে কাজ চলছে। অঙ্গনওয়াড়ি কর্মীদের অনুমোদিত পদের সংখ্যা ১ লক্ষ ১৯ হাজার ৪৮১টির মধ্যে ১ লক্ষ ৮ হাজার ৫৯ জন কর্মী কাজ করছেন।
রাজ্যসভায় এক প্রশ্নের লিখিত উত্তরে একথা জানিয়েছেন কেন্দ্রীয় মহিলা ও শিশুবিকাশ মন্ত্রী শ্রীমতী স্মৃতি জুবিন ইরানি।
CG/SS/DM
(Visitor Counter : 80
রেলমন্ত্রক
রেলের সমস্ত নন গেজেটেড কর্মচারীদের ২০১৯-২০ অর্থ বর্ষের জন্য ৭৮ দিনের বেতনের সমতূল উৎপাদনশীলতা ভিত্তিক বোনাস দেওয়া হবে
নতুন দিল্লি, ২২ অক্টোবর, ২০২০
রেলের সমস্ত নন গেজেটেড কর্মচারীদের ২০১৯-২০ অর্থ বর্ষের জন্য ৭৮ দিনের বেতনের সমতূল বোনাস দেওয়া হবে। এর ফলে ১১,৫৮,০০০ রেল কর্মচারী উপকৃত হবেন। উৎপাদনশীলতা ভিত্তিক এই বোনাস দেওয়ার জন্য ব্যয় হবে ২০৮১ কোটি ৬৮ লক্ষ টাকা।
কেন্দ্রীয় মন্ত্রিসভা ২১শে অক্টোবর রেলের এসংক্রান্ত প্রস্তাবটি অনুমোদন করেছে। এই সিদ্ধান্তে রেল কর্মচারীরা সর্বোচ্চ ১৭,৯৫১ টাকা পাবেন।
আরপিএফ এবং আরপিএসএফ-এর জওয়ানরা ছাড়া বাকি কর্মচারীরা এই বোনাস পাবেন। প্রতি বছর দশেরা/পুজোর ছুটির আগে এই বোনাস দেওয়া হয়। এর ফলে রেল কর্মচারীরা উৎসাহিত হয়ে তাদের কর্মদক্ষতা বাড়াবেন।
এই প্রসঙ্গে বলা যায় ২০১৯-২০-র কর্মকুশলতার জন্য এই অর্থ দেওয়া হলেও এবছর কোভিডের সময়েও রেলের কর্মচারীরা কঠোর পরিশ্রম করছেন। শ্রমিক স্পেশাল ট্রেন, খাদ্য শস্য, সার, কয়লা ইত্যাদি পণ্য পরিবহণ এবং ২০০টি রক্ষাণাবেক্ষণ সংক্রান্ত গুরুত্বপূর্ণ প্রকল্পের কাজ এই লকডাউনের সময় করা হয়েছে। কোভিড মহামারীর কারণে লকডাউনের এই সময়ে পণ্য পরিবহণকারী ট্রেনগুলির গতি গত বছরের তুলনায় দ্বিগুণ হয়েছে। গত বছরের অক্টোবরের হিসেবে এবছর ১৪ শতাংশ বেশি পণ্য পরিবহণ হয়েছে। রেলের কর্মচারীদের কাজের স্বীকৃতি এবং তাদের পরিবারের সদস্যদের কথা ভেবে এই বোনাস দেওয়া হয়। এর ফলে উৎসবের সময়ে গ্রাহকদের কেনাকানা বৃদ্ধি পাবে যাতে অর্থনীতি চাঙা হবে।
CG/CB/SKD
(Visitor Counter : 159
যোগাযোগওতথ্যপ্রযুক্তিমন্ত্রক
ভারতীয় ডাক বিভাগ, উনায় ক্যান্সার আক্রান্ত এক শিশুর জরুরী ওষুধ পৌঁছে দিল
নতুন দিল্লি, ১৯ এপ্রিল, ২০২০
ভারতীয় ডাক বিভাগ, হিমাচল প্রদেশের উনায় ৮ বছর বয়সী ক্যান্সার আক্রান্ত একটি মেয়ের জরুরী ঔষুধ পৌঁছে দিয়েছে। ঐ মেয়েটির বেশ কয়েকটি ঔষুধ উনায় কিনতে পাওয়া যায় না। তার বাড়ির লোক ঐ ওষুধগুলি দিল্লি থেকে কুরিয়ারে করে নিয়ে আসে। কিন্তু দেশ জুড়ে কোভিড – ১৯ মহামারীর ফলে লকডাউন জারি হওয়ায় দিল্লি থেকে এই ওষুধগুলি আনা যাচ্ছিল না। এই অবস্থায় ঐ মেয়েটির একজন পারিবারিক বন্ধু, কেন্দ্রীয় যোগাযোগ, আইন ও বিচার এবং বৈদ্যুতিন ও তথ্যপ্রযুক্তি দপ্তরের মন্ত্রী, শ্রী রবিশঙ্কর প্রসাদের কাছে সমস্যার সমাধানে সাহায্য চান।
শ্রী প্রসাদ, ঐ মেয়েটির বাড়িতে ১৯ এপ্রিলের মধ্যে ঔষুধ পৌঁছে দেওয়ার জন্য ব্যবস্থা নিতে ডাকবিভাগকে নির্দেশ দেন। কারণ মেয়েটির ঔষুধ আজ অর্থাৎ ১৯ এপ্রিল শেষ হয়ে যেত। ডাক বিভাগের এক কর্মী, আজ বেলা ১২টার সময় মেয়েটির বাড়িতে ঔষুধ পৌঁছে দেয়। ৮ বছরের ঐ মেয়ে শালিনীর মা, ভারতীয় ডাক বিভাগকে এজন্য ধন্যবাদ জানিয়েছেন।
নির্দিষ্ট সময়ে ঔষুধ পৌঁছে যাওয়ায় মন্ত্রী এক ট্যুইট বার্তায় সন্তোষ প্রকাশ করেছেন। তিনি জানিয়েছেন, এই পরিস্থিতিতে ডাক বিভাগের প্রতি মানুষের আস্থা আরো বৃদ্ধি পেল। এই প্রসঙ্গে উল্লেখযোগ্য কোভিড – ১৯ এর কারণে দেশজুড়ে লকডাউনের মধ্যে নির্দিষ্ট সময়ে ঔষুধ ও নানা অত্যাবশক পণ্য ও পরিষেবা পৌঁছে দেবার বিষয়ে মন্ত্রী শ্রী রবিশঙ্কর প্রসাদ, ডাক বিভাগের সমস্ত কর্মচারীকে নির্দেশ দিয়েছেন।
(CG/CB/SFS
স্বাস্থ্যওপরিবারকল্যাণমন্ত্রক
আগামী ৭ জানুয়ারি পর্যন্ত ব্রিটেন ও ভারতের মধ্যে উড়ান চলাচল সাময়িকভাবে বন্ধের সুপারিশ করল স্বাস্থ্যমন্ত্রক
নতুন দিল্লি, ৩০ ডিসেম্বর, ২০২০
ব্রিটেন ও ভারতের মধ্যে উড়ান চলাচল বন্ধের মেয়াদ বাড়িয়ে আগামী ৭ জানুয়ারি ২০২১ করা হয়েছে। এ সংক্রান্ত সুপারিশ কেন্দ্রীয় স্বাস্থ্য মন্ত্রকের তরফ থেকে অসামরিক উড়ান চলাচল মন্ত্রকের কাছে পাঠানো হয়েছে।
জাতীয় টাস্কফোর্স ও নীতি আয়োগের যৌথ পর্যবেক্ষণ কমিটির পরামর্শ অনুযায়ী এই সিদ্ধান্ত নেওয়া হয়েছে।
ওই কমিটির সুপারিশ অনুযায়ী অসামরিক বিমান চলাচল মন্ত্রককে স্বাস্থ্যমন্ত্রক পরামর্শ দিয়েছে যে, ৭ জানুয়ারির পর ব্রিটেন থেকে ভারতের মধ্যে সীমিত সংখ্যক উড়ান চলাচল করার অনুমতি দেওয়া যেতে পারে। তাও স্বাস্থ্য ও পরিবারকল্যাণ মন্ত্রকের সাথে পরামর্শ করে।
কেন্দ্রীয় স্বাস্থ্য সচিব তাঁর দেওয়া পত্রে প্রতিটি রাজ্য সরকারের কাছে করোনা সংক্রমণ প্রতিরোধে প্রয়োজনীয় পদক্ষেপ নেওয়ার পাশাপাশি নতুন বছরে যাতে তা আর ছড়িয়ে পড়তে না পারে সেজন্য করা পর্যবেক্ষণ চালানোর পরামর্শ দিয়েছেন।
পরিস্থিতি অনুযায়ী রাজ্য এবং কেন্দ্রশাসিত অঞ্চল গুলিকে স্থানীয় ভিত্তিতে কড়া নজরদারির পাশাপাশি প্রয়োজনে সংক্রমণ প্রতিরোধে রাত্রিকালীন কারফিউ ঘোষণা করার পরামর্শ দেওয়া হয়েছে।
স্বরাষ্ট্র মন্ত্রকের তরফ থেকে অবশ্য জানানো হয়েছে যে দুটি রাজ্যের মধ্যে সাধারণ মানুষের যাতায়াত, পণ্য পরিবহন এবং যান চলাচলের ক্ষেত্রে কোনরকম নিষেধাজ্ঞা নেই। তবে স্বাস্থ্যমন্ত্রকের পক্ষ থেকে বর্ষশেষ এবং ১লা জানুয়ারির ভিড় এড়াতে প্রয়োজনীয় ব্যবস্থা নিতে রাজ্য গুলিকে বলা হয়েছে।
কেন্দ্রীয়মন্ত্রিসভা
ভারতে দ্রুততার সঙ্গে বিদ্যুৎচালিত যানবাহন চালু ও তার উৎপাদনের লক্ষ্যে কেন্দ্রীয় মন্ত্রিসভা দ্বিতীয় পর্যায়ের ‘ফেম ইন্ডিয়া’ প্রকল্প অনুমোদন করেছে
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারতে দ্রুত বিদ্যুৎচালিত যানবাহন চালু এবং তার উৎপাদন শুরু করার লক্ষ্যে দ্বিতীয় পর্যায়ের ‘ফেম ইন্ডিয়া’ প্রকল্প অনুমোদিত হয়েছে। ২০১৯-এর ১ এপ্রিল থেকে তিন বছরের জন্য এই প্রকল্পবাবদ ১০ হাজার কোটি টাকা বরাদ্দ করা হয়েছে। ২০১৫-র ১ এপ্রিল ৮৯৫ কোটি টাকা বরাদ্দে এই প্রকল্পের প্রথম পর্যায়ের কাজ চালু হয়েছিল।
আমাদের দেশে বিদ্যুৎচালিত যানবাহন ব্যবহারে মানুষকে অভ্যস্ত করে তোলা এবং তার উৎপাদনকে উৎসাহিত করতে এই ধরণের যানবাহন কেনার জন্য তাৎক্ষণিক ছাড় দেওয়া এবং সারা দেশে বিদ্যুৎচালিত যানবাহনের ব্যাটারি চার্জিং-এর জন্য প্রয়োজনীয় পরিকাঠামো গড়ে তোলাই এই প্রকল্পের লক্ষ্য। অন্যদিকে, এই প্রকল্পটি চালু হলে আমাদের দেশে পরিবেশ দূষণের সমস্যা যেমন কমবে, অন্যদিকে জ্বালানি নিরাপত্তাও উল্লেখযোগ্যভাবে বৃদ্ধি পাবে।
রাজ্য ও নগর পরিবহণ নিগমগুলির মাধ্যমে ইলেক্ট্রিক বা বিদ্যুৎচালিত বাস প্রদান, জনসাধারণের ব্যবহারের জন্য অথবা বাণিজ্যিক ভিত্তিতে ব্যবহারের জন্য যানবাহন সরবরাহের ব্যবস্থা এবং পরবর্তী পর্যায়ে বেসরকারি মালিকানাধীন বিদ্যুৎচালিত যানবাহন উৎপাদন ও সরবরাহের ব্যবস্থার কথা এই প্রকল্পে ভাবা হয়েছে। গোটা দেশের বিভিন্ন শহরগুলিতে প্রাথমিকভাবে ২,৭০০টি চার্জিং স্টেশন স্থাপন করা এবং ভবিষ্যতে ৯ বর্গ কিলোমিটার দূরত্বের মধ্যে চার্জিং স্টেশন গড়ে তোলার কথাও এই প্রকল্পে রয়েছে। হাইওয়েগুলিতে ২৫ কিলোমিটার অন্তর অন্তর রাস্তার দু’পাশে চার্জিং স্টেশন গড়ে তোলার কথাও এই প্রকল্পে বলা হয়েছে।
CG/PB/DM
(Visitor Counter : 62
প্রধানমন্ত্রীরদপ্তর
অলিম্পিক দিবস উপলক্ষ্যে সমস্ত ভারতীয় অলিম্পিয়ানদের উচ্ছ্বসিত প্রশংসা ব্যক্ত করেছেন প্রধানমন্ত্রী
নতুন দিল্লি, ২৩শে জুন, ২০২১
প্রধানমন্ত্রী শ্রী নরেন্দ্র মোদী আজ অলিম্পিক দিবস উপলক্ষ্যে জানিয়েছেন, যারা বছরের পর বছর ধরে বিভিন্ন অলিম্পিক প্রতিযোগিতায় ভারতের হয়ে প্রতিনিধিত্ব করেছেন, তাদের জন্য দেশ গর্ব অনুভব করে। তিনি টোকিও অলিম্পিকের জন্য ভারতীয় প্রতিনিধিদলকে শুভেচ্ছাও জানিয়েছেন।
এক ট্যুইট বার্তায় প্রধানমন্ত্রী বলেছেন;
“আজ অলিম্পিক দিবসে বছরের পর বছর ধরে বিভিন্ন অলিম্পিকে ভারতে হয়ে যারা প্রতিনিধিত্ব করেছেন, আমি তাদের কৃতজ্ঞতা জানাই। ক্রীড়া ক্ষেত্রে তাদের অবদানের জন্য দেশবাসী গর্বিত এবং তাদের অনবদ্য প্রয়াস অন্যান্য ক্রীড়াবিদদের অনুপ্রাণিত করে।
কয়েক সপ্তাহের মধ্যে @টোকিও ২০২০ অলিম্পিক শুরু হচ্ছে। আমাদের সেরা সদস্যদের নিয়ে গঠিত প্রতিনিধিদলকে শুভেচ্ছা জানাচ্ছি। এই প্রতিযোগিতায় যোগ দিতে MyGov –এ একটি আকর্ষণীয় ক্যুইজের আয়োজন করা হয়েছে। আমি আপনাদের সকলকে, বিশেষত আমার তরুণ বন্ধুদের এতে অংশ নেওয়ার জন্য অনুরোধ করছি ”।
MyGov ক্যুইজে অংশ নেওয়ার জন্য এই লিঙ্কে ক্লিক করুন - https://quiz.mygov.in/quiz/road-to-tokyo-2020/
CG/SS/SFS
(Visitor Counter : 163
ক্রেতা, খাদ্যএবংগণবন্টনমন্ত্রক
অত্যাবশ্যকীয় খাদ্য সামগ্রীর অতিরিক্ত মজুত ভান্ডার, অসাধু ব্যবসা এবং অস্বাভাবিক মূল্যবৃদ্ধি রুখতে ক্রেতা সুরক্ষা দপ্তরের গঠিত বিশেষ কমিটির ১৮তম বৈঠক
নয়াদিল্লি, ১৬ অক্টোবর, ২০১৯
ডাল, পেঁয়াজ, টমেটো এবং তৈলবীজের মতো অত্যাবশ্যকীয় খাদ্য সামগ্রীর অতিরিক্ত মজুত ভান্ডার, অসাধু ব্যবসা এবং লাগাম ছাড়া দাম রুখতে ক্রেতা সুরক্ষা দপ্তর গঠিত বিশেষ কমিটির ১৮তম বৈঠক অনুষ্ঠিত হল দিল্লীর কৃষি ভবণে। বৈঠকে সভাপতিত্ব করেন ক্রেতা সুরক্ষা দপ্তরের সচিব শ্রী অবিনাশ কে শ্রীবাস্তব। কৃষি ও কৃষি কল্যাণ দপ্তরের প্রতিনিধি, ইন্টেলিজেন্স ব্যুরো, দিল্লী পুলিশ, এনএএফইডি, ডিজিএফটি, বিদেশ মন্ত্রক এবং দিল্লী সরকারের প্রতিনিধিরা এই বৈঠকে উপস্হিত ছিলেন। তাঁরা অত্যাবশ্যকীয় খাদ্য সামগ্রীর দাম নিয়ন্ত্রণ নিয়ে বিস্তারিত আলোচনা করেন। বৈঠকে কৃষি দপ্তরের প্রতিনিধিরা জানিয়েছেন খরিফ মরশুমের পেঁয়াজ ইতিমধ্যেই বাজারে আসতে শুরু করেছে। এরফলে পেঁয়াজের দাম ধীরে ধীরে কমছে। আগামী দিনে যাতে পেঁয়াজের দাম আর না বাড়ে সেদিকে লক্ষ্য রাখার কথা বলা হয়েছে। দেশে ডালের মজুত ভান্ডারও যথেষ্ঠই রয়েছে। তাই ডাল নিয়ে যাতে কোনও কালোবাজারি না হয় তার জন্য প্রশাসনকে সঠিক সময়ে সঠিক নীতি গ্রহণ করার প্রস্তাব দেওয়া হয়েছে বৈঠকে। ডিসেম্বর মাস পর্যন্ত চলা উৎসবের মরশুমে সমস্ত রাজ্যের মুখ্য সচিবদের পেঁয়াজ, ডাল ভোজ্যতেল এবং তৈলবীজের পাইকেরী দোকানদার, ব্যবসায়ী, আমদানী-রপ্তানীকারিদের সঙ্গে নিয়মিত বৈঠক করতে বলা হয়েছে। একইসঙ্গে দিল্লীর সীমান্তবর্তী এলাকায় লাগামছাড়া মজুত রুখতে রাজ্যের পুলিশকে নিয়মিত নজরদারি চালাতে বলা হয়েছে।
CG/SS/NS
(Visitor Counter : 31